FA Cup: Leicester C. u Chelsea fis-semi-finali L eicester City u Chelsea ngħaqdu ma' Southampton u Manchester City fi s-semi-­finali tal-FA Cup meta għelbu lil Man Utd u Sheffield United rispettivament. Leicester v Man Utd – Leicester City għelbu lil Manchester United bl-iskor ta' 3-1 bir-rebħa timmatura fit-tieni taqsima. Kienu l-Foxes li fetħu l-iskor fl-24 minuta meta Kelechi Iheanacho approfitta minn pass qasir ta' Fred lejn il-goalkeeper, Dean Henderson, biex laħaq fuq il-ballun … dar mal-istess goalkeeper u xeħet f'lasti vojta. Iżda fit-38 minuta, ir-Red Devils kisbu d-draw meta Paul Pogba xeħet għan-nofs, b'Donny van de Beek jagħmel finta … bil-ballun jasal għand Mason Greenwood li xeħet il-ballun fix- xibka. Madankollu, fit-52 minuta, Leicester marru fil-vantaġġ b'xutt ta' Youri Tielemans minn tarf il-kaxxa. Il-United ippruvaw jagħ­mlu reazzjoni biex jiksbu l-goal tad-draw iżda l-avversarji kienu wisq kumpatti fid-difiża. Anzi kien Kelechi Ihea­nacho li, fit-78 minuta, aċ­ċerta r-rebħa għat-team immexxi mill-manager Bren­dan Rodgers minn daqqa ta' ras minn azzjoni ta' free-kick. Chelsea v Sheffield U. – Kif kien mistenni Chelsea qatgħu l-passaġġ għas-se­mi-finali meta għelbu lil Sheffield United bl-iskor ta' 2-0. Huma fetħu l-iskor minn auto-goal ta' Oliver Norwood (24) filwaqt li Hakim Ziyech issiġilla r-rebħa fil-ħin miżjud. Il-Ħadd stess ittellgħu l-poloz tas-semi-final (fil-mis­trieħ tal-logħba bejn Lei­cester u Man Utd) li se jintlagħbu f'Wembley fi tmiem il-ġimgħa tas-17 ta' April: